แก้ไขข้อมูล ผลกระทบต่องบการเงิน จากการปรับปรุงมูลค่ายุติธรรม ตามการประเมินมูลค่าที่ดิน
อาคาร และอุปกรณ์ จากการแก้ไขงบการเงินตามคำสั่งแก้ไขของ กลต.

13. ฐานะการเงินและผลการดำเนินงาน.

13.1 ข้อมูลทางการเงินโดยสรุป :

งบการเงินเปรียบเทียบ สำหรับปี 2552 – 2554

[]

[]

[]

อัตราส่วนทางการเงิน :

อัตราส่วนทางการเงินเปรียบเทียบ สำหรับปี 2552– 2554

[]

13.2 สรุปผลการดำเนินงานและฐานะการเงินที่ผ่านมาของบริษัทฯ

ผลการดำเนินงาน (บริษัทฯ และบริษัทย่อย)

รายได้ค่าบริการ-ธุรกิจบำบัดกากอุตสาหกรรม

ตามที่บริษัทฯ ต้องหยุดดำเนินการบำบัดกากอุตสาหกรรมในส่วนหลุมฝังกลบ ที่จังหวัดสระแก้ว
เป็นการชั่วคราวเนื่องจากประสบปัญหากลุ่มผู้ชุมนุมในปี 2549
และสามารถกลับมาให้บริการได้ปกติในปี 2551-2552 ทั้งนี้ในเดือนพฤษภาคม 2553
บริษัทฯได้รับผลกระทบจากการประท้วงของมวลชนอีกครั้ง
ประกอบกับมีคำสั่งให้ระงับการให้บริการชั่วคราวจาก คำสั่งศาล จังหวัดสระแก้ว
และกรมโรงงานอุตสาหกรรมเมื่อวันที่ 27 ธันวาคม 2553 ทำให้ปี 2554
ไม่มีรายได้จากธุรกิจบำบัดกากอุตสาหกรรม โดยปัจจุบันยังอยู่ระหว่างการปรับปรุงแก้ไข
ทำให้รายได้ในปี 2552 – 2554 มีรายได้เท่ากับ 232.12 ล้านบาท และ 117.39 ล้านบาท และ
11.48 ล้านบาท ตามลำดับ

จากรายได้ที่ลดลงเนื่องจากการสั่งปิดโรงงานชั่วคราว ของกรมโรงงานอุตสาหกรรม บริษัทฯ
จึงเร่งดำเนินการปรับปรุงแก้ไขและจะขออนุญาตกลับมาให้บริการได้ตามกำหนดที่กรมโรงงานอุตสาหกรรม
ได้อนุมัติระยะเวลาการปรับปรุงแก้ไขให้แล้วเสร็จภายในวันที่ 16 มีนาคม 2554
ปัจจุบันอยู่ระหว่างการยื่นเรื่องขออนุมัติกลับมาให้บริการปกติ

รายได้จากการขาย- ธุรกิจหล่อหลอมอลูมิเนียม

บริษัทฯ มีรายได้จากการขายอลูมิเนียม ในปี 2552 เท่ากับ 94.98 ล้านบาท
มีรายได้จากการขายอลูมิเนียม ในปี 2553 เท่ากับ 139.37 ล้านบาท มีการปรับตัวเพิ่มขึ้น
และในปี 2554 มีรายได้เท่ากับ 137.42 ล้านบาท โดยมีการปรับตัวลดลงจากปี 2553 เล็กน้อย

จากรายได้ที่เพิ่มขึ้นดังกล่าว สืบเนื่องมาจากอุตสาหกรรมยานยนต์
ซึ่งเป็นกลุ่มลูกค้าหลักของบริษัทย่อยดังกล่าว มียอดสั่งซื้อเพิ่มขึ้นตามสภาวะเศรษฐกิจที่เติบโตขึ้นในปี
2553 แต่ในปลายปี 2554 มีวิกฤตน้ำท่วม ซึ่งกระทบต่อกลุ่มลูกค้าอุตสาหกรรมยานยนต์บางส่วน
ทำให้รายได้มีการปรับตัวลดลงเล็กน้อย

ต้นทุนบริการ-ธุรกิจบำบัดกากอุตสาหกรรม

บริษัทฯ มีต้นทุนค่าบริการในปี 2552 เท่ากับ 214.26 ล้านบาท มีต้นทุนค่าบริการในปี 2553
เท่ากับ 151.77 ล้านบาท และปี 2554 เท่ากับ 45.72 ล้านบาท
ซึ่งปรับลดลงตามต้นทุนผันแปรต่าง ๆ ในแต่ละปีจากปัญหาการหยุดให้บริการชั่วคราวข้างต้น
โดยต้นทุนหลักประกอบด้วย ค่าหลุมฝังกลบตัดจ่าย ปูนซีเมนต์ เคมีภัณฑ์ ค่าน้ำมันและค่าขนส่ง

สำหรับปี 2554 ซึ่งไม่มีการให้บริการในธุรกิจบำบัดกากอุตสาหกรรม
แต่ยังคงต้องรับภาระในส่วนของค่าเสื่อมราคาทรัพย์สินและค่าใช้จ่ายพนักงาน
ในส่วนงานบำบัดกากอุตสาหกรรมทั้งจำนวนประมาณ 28.70 ล้านบาท

ต้นทุนบริการ-ธุรกิจหล่อหลอมอลูมิเนียม

บริษัทฯ มีต้นทุนค่าบริการในปี 2552 เท่ากับ 102.11 ล้านบาท, มีต้นทุนค่าบริการในปี 2553
เท่ากับ 116.69 ล้านบาท และ ต้นทุนค่าบริการในปี 2554 เท่ากับ 117.69 ล้านบาท
ซึ่งต้นทุนที่เพิ่มขึ้นเป็นไปตามอัตราส่วนรายได้ที่มีการปรับเพิ่มขึ้นผันแปรตามการผลิตตามคำสั่งซื้อจากลูกค้าที่เพิ่มขึ้นตามอุตสาหกรรมรถยนต์ซึ่งเป็นลูกค้าหลักของบริษัทย่อย
ซึ่งในปี 2552-2554 มีอัตรากำไรขั้นต้นใกล้เคียงกัน

กำไรสุทธิ

จากงบการเงินรวมในปี 2552 บริษัทฯและบริษัทย่อย มีผลขาดทุน 397.82 ล้านบาท , ในปี 2553
บริษัทฯและบริษัทย่อย มีผลขาดทุน 280.71 ล้านบาท และในปี 2554 บริษัทฯ
และบริษัทย่อยมีผลขาดทุน 282.17 ล้านบาท โดยปี 2553 มีผลขาดทุนลดลงเท่ากับ 117.11
ล้านบาท และปี 2554 มีผลขาดทุนเพิ่มขึ้น 1.46 ล้านบาท

ซึ่งผลขาดทุนสุทธิในแต่ละปี สืบเนื่องจากการด้อยค่าในทรัพย์สินหรือโครงการต่าง ๆ เป็นหลัก
โดยในปี 2552 มาจากผลขาดทุนจากการด้อยค่าส่วนเกินเงินลงทุนสูงกว่ามูลค่ายุติธรรม เท่ากับ
31.58 ล้านบาท, ขาดทุนจากการด้อยค่าสิทธิการใช้ความชำนาญทางเทคนิค เท่ากับ 155.25
ล้านบาท และ ขาดทุนจากการด้อยค่าเงินจ่ายล่วงหน้าค่าทรัพย์สิน เท่ากับ 100.51 ล้านบาท รวม
287.34 ในปี 2553
มีผลขาดทุนจากการด้อยค่าในทรัพย์สินโครงการลงทุนที่ชลอการลงทุนและสินทรัพย์จากธุรกิจบำบำกากอุตาสหกรรม
รวมเท่ากับ 199.14 ล้านบาท และในปี 2554
มีการด้อยค่าในทรัพย์สินโครงการลงทุนที่ชลอการลงทุน เท่ากับ 34.89 ล้านบาท
และการด้อยค่าในทรัพย์สินของธุรกิจหลัก(หลุมฝังกลบ)
เนื่องจากมีการหยุดให้บริการมาเป็นเวลานาน

โดยผลการดำเนินงานจากธุรกรรมการค้าปกติ มีอัตราส่วนกำไรขาดทุนขั้นต้นใกล้เคียงกัน
และค่าใช้จ่ายในการขายและบริหารไม่มีรายการที่ปรับตัวลดลงหรือสูงขึ้นผิดปกติ

อัตราผลตอบแทนผู้ถือหุ้น

ในปี 2552 - 2554 บริษัทฯ และบริษัทย่อย มีอัตรากำไร (ขาดทุน) ต่อหุ้นขั้นพื้นฐานเท่ากับ
(0.40) บาท (0.23) บาท และ (0.16) บาท ตามลำดับ
สืบเนื่องมาจากผลขาดทุนจากการด้อยค่าเงินในโครงการต่าง ๆ ของแต่ละปี
ที่มีการปรับตัวเพิ่มขึ้นและลดลง

ฐานะการเงิน (บริษัทฯ และบริษัทย่อย)

สินทรัพย์

ในปี 2554 บริษัทและบริษัทย่อยมีสินทรัพย์หมุนเวียน 18.57 ล้านบาท และมีสินทรัพย์ไม่หมุนเวียน
473.14 ล้านบาท รวมสินทรัพย์ทั้งหมด 324.56 ล้านบาท ในสินทรัพย์หมุนเวียนปี 2554
มีเงินสดและรายการเทียบเท่าเงินสดเท่ากับ 3.01 ล้านบาท หรือคิดเป็นเงิน 16.18 %
ของสินทรัพย์หมุนเวียนทั้งหมด

บริษัทและบริษัทย่อยจะให้เครดิตเทอมแก่ลูกค้าเป็นเวลา 30-60 วัน
และมีนโยบายการตั้งสำรองค่าเผื่อหนี้สงสัยจะสูญสำหรับลูกค้าที่คาดว่าจะเป็นหนี้สูญด้วย ณ วันที่ 31
ธันวาคม 2554 บริษัทมีลูกหนี้การค้ารวม 29.66 ล้านบาท ประกอบด้วย
ลูกหนี้ที่ยังไม่ถึงกำหนดชำระ 22.08 % ลูกหนี้ที่ค้างชำระแต่ไม่เกิน 90 วัน 7.35 %
ที่เหลือเป็นลูกหนี้ที่ค้างชำระเกิน 90 วัน อีก 70.57 % ณ วันที่ 31 ธันวาคม 2554 บริษัทฯ
และบริษัทย่อยมีค่าเผื่อหนี้สงสัยจะสูญต้นงวด จำนวน 10.74 ล้านบาท ตั้งเพิ่มระหว่างงวด
จำนวน12.04 ล้านบาท รวมเป็นค่าเผื่อหนี้สงสัยจะสูญปลายงวด เท่ากับ 22.78 ล้านบาท

สภาพคล่อง (บริษัทฯ และบริษัทย่อย)

ในปี 2554 บริษัทฯ และบริษัทย่อยมีเงินสดและรายการเทียบเท่าเงินสดปลายงวด เท่ากับ 3.00
ล้านบาท โดยมีการเปลี่ยนแปลงในกระแสเงินสดระหว่างปี ดังนี้

กระแสเงินสดใช้ไปจากการดำเนินงาน 1.89 ล้านบาท

กระแสเงินสดได้มาจากการลงทุน 11.05 ล้านบาท

กระแสเงินสดใช้ไปจากการจัดหาเงิน 7.70 ล้านบาท

ในปี 2554 บริษัทฯ และบริษัทย่อย มีอัตราส่วนสภาพคล่องเท่ากับ 0.29 เท่า
ระยะเวลาเก็บหนี้เฉลี่ย เท่ากับ 39.01 วัน สำหรับความสามารถในการชำระดอกเบี้ยของบริษัทฯ
และบริษัทย่อย เท่ากับ (9.18) เท่า

หนี้สิน

ในปี 2554 บริษัทฯ และบริษัทย่อย มีอัตราหนี้สินรวมต่อส่วนของผู้ถือหุ้นรวม เท่ากับ 3.74 เท่า
เพิ่มขึ้นจากปี 2553 ซึ่งมีอัตราหนี้สินรวมต่อส่วนของผู้ถือหุ้นรวม เท่ากับ 0.96 เท่า
ซึ่งเป็นผลสืบเนื่องจากการหยุดดำเนินการชั่วคราวตามคำสั่งกรมโรงงานอุตสาหกรรม
และการด้อยค่าทรัพย์สินที่เพิ่มขึ้นในปี 2554

ส่วนของผู้ถือหุ้น

ณ วันที่ 31 ธันวาคม 2554 บริษัทฯ และบริษัทย่อยมีส่วนของผู้ถือหุ้น 103.72 ล้านบาท ลดลง
285.29 ล้านบาท คิดเป็น 73.34 % จาก วันที่ 31 ธันวาคม 2553 ซึ่งมีส่วนของผู้ถือหุ้น 389.01
ล้านบาท

13.3 ปัจจัยที่อาจมีผลต่อการดำเนินงานหรือฐานะการเงินในอนาคต

การเติบโตของปริมาณกากอุตสาหกรรมอย่างต่อเนื่อง

ณ ปัจจุบัน จำนวนกากอุตสาหกรรมในประเทศไทย
มีจำนวนมากกว่ากำลังการผลิตรวมของผู้ให้บริการและเนื่องจากปัจจุบันมีผู้ให้บริการน้อยราย
จึงทำให้ผู้ให้บริการมีอำนาจในการกำหนดราคาค่าบริการ
ซึ่งในอนาคตจำนวนกากอุตสาหกรรมคาดว่าจะมีการเติบโตอย่างต่อเนื่อง
จากการขยายตัวของอุตสาหกรรมภายในประเทศ
และประกอบกับการควบคุมดูแลของหน่วยงานภาครัฐที่จะเข้มงวดมากขึ้นจะส่งผลให้ผู้ประกอบการเปลี่ยนจากการบำบัดที่ไม่ถูกต้องมาเป็นการว่าจ้างผู้ให้บริการที่ได้รับการรับรองมากขึ้นจะทำให้บริษัทฯ
มียอดขายที่เติบโตอย่างต่อเนื่อง

13.4 ค่าตอบแทนผู้สอบบัญชี

ในปี 2554 ค่าตอบแทนที่บริษัทฯ และบริษัทย่อย จ่ายให้สำนักงานผู้สอบบัญชี แยกตามลักษณะดังนี้

ค่าตอบแทนจากการสอบบัญชี (Audit fee)

[]

ค่าตอบแทนอื่น (Non-Audit fee) ซึ่งได้แก่

-   การตรวจสอบพิเศษ (Special Audit) การตรวจสอบรายการการลงทุนในโครงการต่าง ๆ

-   การตรวจสอบอื่น ๆ ---ไม่มี ---